નોટબંધીના સમયગાળા દરમ્યાન કરોડો રૂપિયાના બ્લેકમનીને વ્હાઇટ કરવાના રાજયભરમાં ખળભળાટ મચાવવાના કૌભાંડમાં સુરતના જીગ્નેશ ભજીયાવાલાને આખરે ગુજરાત હાઇકોર્ટે શરતી જામીન પર મુકત કરવાનો હુકમ કર્યો હતો. હાઇકોર્ટના આ આદેશને પગલે જીગ્નેશ ભજીયાવાલાને ઘણી રાહત મળી છે. ચકચારભર્યા એવા આ કેસમં અગાઉ ગુજરાત હાઇકોર્ટના જસ્ટિસ આર.એચ.શુકલએ ગત તા.૧૨-૬-૨૦૧૭ના રોજ આરોપી જીગ્નેશ ભજીયાવાલાની જામીનઅરજી આકરા વલણ સાથે ફગાવી દીધી હતી, ત્યારબાદ તેણે કેસના બદલાયેલા સંજાગો અને ગ્રાઉન્ડ સાથે નવેસરથી હાલની જામીન અરજી કરી હતી, જે આખરે હાઇકોર્ટે આજે મંજૂર રાખી હતી અને તેને શરતી જામીન આપ્યા હતા.